**Likumprojekta "Grozījumi Epidemioloģiskās drošības likumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informatīvais ziņojums *"Nozaru administratīvo pārkāpumu kodifikācijas ieviešanas sistēma"* (Ministru kabineta 2014. gada 22. aprīļa sēdes protokola Nr. 24 26.§) nosaka uzdevumu ministrijām sagatavot attiecīgus grozījumus likumos, lai ietvertu administratīvo atbildību par pārkāpumiem attiecīgajā jomā.Ministru kabineta 2014. gada 22. aprīļa sēdes protokola Nr.24 26.§ 2. un 3. punktā noteiktais (ministrijām, kas atbildīgas par attiecīgo likumprojektu sagatavošanu un virzību, izstrādāt attiecīgos likumprojektus, izstrādātos likumprojektus pirms to izsludināšanas Valsts sekretāru sanāksmē nodot apspriešanai Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā, atbildīgo ministriju ministriem saskaņotos likumprojektus iesniegt noteiktā kārtībā Ministru kabinetā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kas saistītas ar *Latvijas Administratīvo pārkāpumu kodeksu* (turpmāk – LAPK) ir izklāstītas informatīvajā ziņojumā *"Nozaru administratīvo pārkāpumu kodifikācijas ieviešanas sistēma"* (Ministru kabineta 2014. gada 22. aprīļa sēdes protokola Nr. 24 26.§).Likumprojekta *"Grozījumi Epidemioloģiskās drošības likumā"* (turpmāk – likumprojekts) mērķis ir Veselības inspekcijas kompetencē esošos *LAPK* noteiktos administratīvos pārkāpumu pantus (LAPK 42. un 43.pants) ietvert *Epidemioloģiskās drošības likumā.* Minētajos LAPK pantos noteiktie administratīvie pārkāpumi aizskar būtiskas sabiedriskās intereses, tādēļ *Epidemioloģiskās drošības likumā* nepieciešams tos saglabāt.Likumprojekta 1.pants paredz izteikt jaunā redakcijā *Epidemioloģiskās drošības likuma* IX nodaļā esošo 41.pantu. Līdzšinējais spēkā esošā *Epidemioloģiskās drošības likuma* 41.pants*“Atbildība par šā likuma pārkāpšanu”*nosaka:“(1) Par šā likuma pārkāpumiem personas saucamas pie likumos noteiktās atbildības. (2) Personu saukšana pie disciplinārās, administratīvās vai kriminālās atbildības neatbrīvo tās no pienākuma atlīdzināt šā likuma pārkāpumu rezultātā nodarītos zaudējumus.”Likumprojekta 1.pants paredz izteikt *Epidemioloģiskās drošības likuma* 41.pantu jaunā redakcijā, jo tiek grozīts *Epidemioloģiskās drošības likuma* 41.pantanosaukums - ar mērķi panta nosaukumā ietvert atbildību par šā likuma pārkāpuma rezultātā nodarītajiem zaudējumiem. Turklāt tiek izslēgta *Epidemioloģiskās drošības likuma* 41.panta pirmā daļa, kura ir deklaratīva, jo tā neietver konkrētu tiesisku regulējumu.Likumprojekta 2.pants paredz papildināt *Epidemioloģiskās drošības likumu* ar X nodaļu ”*Administratīvā atbildība epidemioloģiskās drošības jomā un kompetence sodu piemērošanā*”, kurā pilnībā tiek pārņemts LAPK 42. un 43.pants (LAPK 42.pants ”Epidemioloģiskās drošības prasību pārkāpšana” un 43.pants ”Sanitāri higiēnisko un sanitāri pretepidēmisko noteikumu pārkāpšana transportā”).Ar jauno *Epidemioloģiskās drošības likuma* 42.panta regulējumu iepriekšējais LAPK 42. un 43.panta regulējums (epidemioloģiskās drošības prasību pārkāpšana, kā arī sanitāri higiēnisko un sanitāri pretepidēmisko noteikumu pārkāpšana transportā, tajā skaitā dzelzceļa transportā, gaisa transportā un jūras transportā) ir pilnā apjomā ietverts *Epidemioloģiskās drošības likuma* 42.panta formulējumā – “epidemioloģiskās drošības prasību pārkāpšana, ja tas var radīt risku cilvēku veselībai”. Likumprojekta (*Epidemioloģiskās drošības likuma* 42.panta) regulējums ir plašāks par LAPK 42. un 43.panta redakcijām. Termins “epidemioloģiskā drošība” sevī ietver ne tikai pasākumus, lai mazinātu inficēšanās (infekcijas slimības izraisītāja iekļūšana cilvēka organismā) risku, bet arī pasākumus, kas nepieciešami, lai samazinātu vai likvidētu vides faktoru (fizikālo, ķīmisko un bioloģisko) iespējami kaitīgo iedarbību, garantējot drošu un cilvēka veselībai nekaitīgu vidi un pakalpojumu sniegšanu.Līdz ar to administratīvā atbildība ir vērsta uz infekcijas slimību ierosinātāju, kā arī veselību ietekmējošo bioloģisko, ķīmisko un fizikālo vides faktoru (temperatūra, ķīmiskās vielas, dzīvnieku valsts (grauzēji, insekti) u.c.) kaitīgās ietekmes sabiedrības veselībai radītā apdraudējuma mazināšanu.*Epidemioloģiskās drošības likuma* 42.pantā minētā atbildība par epidemioloģiskās drošības prasību pārkāpumiem piemērojama visiem sabiedrības veselības jomas uzraudzības objektiem, proti, tiesību subjektiem (komersantiem, biedrībām, nodibinājumiem, iestādēm (arī izglītības iestādēm), atvasinātām publiskām personām un pašnodarbinātajiem), kuru darbības veids ir pakalpojumu sniegšana patērētājiem un kuru darbības dēļ vai izmantojamo iekārtu darbības dēļ **var izplatīties infekcijas slimības** vai kuru darbība ir saistīta ar veselību ietekmējošo faktoru kaitīgo iedarbību un kuri ir pakļauti epidemioloģisko drošību regulējošo normatīvo aktu prasībām, t.sk. izglītības un audzināšanas iestādes, sociālās aprūpes institūcijas, skaistumkopšanas pakalpojumu sniedzēji, peldvietas, peldbaseini, pirtis, dienesta viesnīcas, kuģi, ārstniecības iestādes, u.c. objekti, kuru pienākums ir nepieļaut epidemioloģiskās drošības pārkāpumus.Ar *Epidemioloģiskās drošības likuma* 42.panta nodrošināta iespēja piemērot administratīvo sodu normatīvo aktu prasību neizpildes gadījumā, ja tas var radīt risku cilvēku veselībai – tas ir infekcijas slimību ierosinātāju apdraudējumu un veselību ietekmējošo vides faktoru kaitīgās ietekmes radītu apdraudējumu sabiedrības veselībai. Cilvēka veselības apdraudējums (pakļaušana riskam) ir apstāklis, lai sauktu pie administratīvās atbildības.Par *Epidemioloģiskās drošības likuma* 42.pantā minēto pārkāpumu noteikta administratīvā atbildība, izsakot brīdinājumu vai piemērojot naudas sodu fiziskajām personām no divām līdz viens simts četrdesmit naudas soda vienībām, bet juridiskajām personām – no divdesmit astoņām līdz astoņsimt sešdesmit naudas soda vienībām. Naudas soda apmērs atbilst LAPK 42. un 43.pantā noteiktajam naudas soda apmēram.Likumprojektā, bez naudas soda ir paredzēts arī mazāks administratīvais sods – brīdinājums. Līdz ar to personai, kura administratīvo pārkāpumu izdarījusi pirmo reizi, vispirms būs iespēja saņemt brīdinājumu.*Epidemioloģiskās drošības likuma* 43.pants “Kompetence sodu piemērošanā” noteic, ka administratīvā pārkāpuma procesu par šā likuma 43.pantā minētajiem pārkāpumiem veic Veselības inspekcija.Savukārt likumprojekta 3.pants paredz, ka *Epidemioloģiskās drošības likuma* pārejas noteikumi tiek papildināti ar 11.punktu, nosakot, ka grozījums šā likuma 41.pantā un šā likuma X nodaļa stājas spēkā vienlaikus ar *Administratīvo pārkāpumu procesa* *likumu,* lai nodrošinātu likumprojektā paredzēto grozījumu spēkā stāšanos vienlaikus ar *Administratīvo pārkāpumu procesa likumu* (proti likumprojektu *“Administratīvo pārkāpumu procesa likums”* (Nr.16/Lp12, kas pieņemts Saeimā otrajā lasījumā 2016.gada 6.oktobrī). |
| 3. | Projekta izstrādē iesaistītās institūcijas | Veselības inspekcija. |
| 4. | Cita informācija | Likumprojekts ir izskatīts Tieslietu ministrijas Latvijas administratīvo pārkāpumu kodeksa pastāvīgajā darba grupā 2017.gada 19.janvārī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta regulējums attiecas uz subjektiem (fiziskām un juridiskām personām), kuru darbības veids ir pakalpojumu sniegšana patērētājiem un kura darbības vai izmantojamo iekārtu darbības dēļ var plaši izplatīties infekcijas slimības vai kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējošo normatīvo aktu prasībām, t.sk. peldvietas, peldbaseini, publiskas lietošanas pirtis, izglītības iestādes, audzināšanas iestādes, sociālās aprūpes institūcijas, saimnieciskās darbības veicēji, kuru darbība ir saistīta ar skaistumkopšanas (izmantojot fiziskās, fizikālās un ķīmiskās metodes), mākslīgā iedeguma (solāriji), manikīra, pedikīra, friziera, tetovēšanas, skarifikācijas, permanentās grimēšanas, mikropigmentācijas, pīrsinga pakalpojumu sniegšanu, dzeramā ūdens apgādes sistēmas, dienesta viesnīcas, kuģi, arī ārstniecības iestādes u.c. objekti, kuru pienākums ir nepieļaut epidemioloģiskās drošības pārkāpumus.Likumprojekts attiecas arī uz Veselības inspekcijas amatpersonām, kas piemēros administratīvos sodus par attiecīgajiem pārkāpumiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Likumprojektā paredzētos administratīvos sodus Veselības inspekcija piemēros, ievērojot Veselības inspekcijas iekšējā normatīvajā aktā par vadlīnijām administratīvo sodu piemērošanā noteiktos kritērijus, kā arī ievērojot Veselības inspekcijas vadītāja izdotā iekšējā normatīvajā aktā noteikto amatpersonu kompetenci administratīvo sodu piemērošanā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019-tais gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 | 0  | 0  | 0  |
| 1.3. pašvaldību budžets |  0 |  0 |  0 | 0  | 0  |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |   |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|   |   |   |   |
|   |   |   |   |
| 5. Precizēta finansiālā ietekme: | X |  0 | 0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts nerada papildus izdevumus valsts budžetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Veselības inspekcija 2019.gadā un turpmākajos gados likumprojektā paredzēto pasākumu īstenošanu nodrošinās piešķirto finanšu līdzekļu ietvaros.Ieņēmumi no likumprojektā paredzēto administratīvo sodu piemērošanas tiks ieskaitīti valsts budžeta kopējos ieņēmumos. Ieņēmumi no likumprojektā paredzēto administratīvo sodu piemērošanas plānojami kārtējā gada likumā par valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana likumprojekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Veselības ministre Anda Čakša

Vīza: Valsts sekretārs Kārlis Ketners

Brūvere 67876061

Ieva.Bruvere@vm.gov.lv

Segliņa 67876042

Anita.Seglina@vm.gov.lv

Mudelis 67507986

Maris.Mudelis@vi.gov.lv